Propozicije Obiteljske biciklijade Križ 2026.

Općina Križ u suradnji s Biciklističkim klubom Ivanić, Gradskim društvom Crvenog križa Ivanić-Grad i potporu Vatrogasne zajednice Općine Križ, u povodu obilježavanja Dana Općine Križ, organizira Obiteljsku biciklijadu Križ 2026. u nedjelju  30. kolovoza 2026. godine.

                          
PRIJAVE: do 26. kolovoza 2026. godine isključivo na e-mail info@opcina-kriz.hr (prijavnice dostupne na www.opcina-kriz.hr),
PROGRAM BICIKLIJADE:
OKUPLJANJE: Park u Križu, od 10 sati 

START: Trg Sv. Križa, Križ u 10:30 sati 
ODMOR I OSVJEŽENJE: kod vatrogasnog i društvenog doma u Širincu
CILJ: Trg Sv. Križa, Križ oko 13 sati 
PO DOLASKU NA CILJ DODJELA NAGRADA I ZAHVALA ZA SUDIONIKE
DUŽINA STAZE BICIKLIJADE: cca 11 km 
BICIKLIJADA NIJE NATJECATELJSKOG KARAKTERA.

STAZA BICIKLIJADE: Start je na Trgu Sv. Križa, zatim se Ulicom braće Radić vozi preko željezničkog prijelaza i nadvožnjaka u Malu Hrastilnicu. Kroz Malu Hrastilnicu biciklijada ide prema Johovcu, kroz naselje Johovec prema naselju Širinec (preko nadvožnjaka i željezničke pruge u Širincu), a zatim u smjeru Križa. Kod društvenog doma u Širincu predviđena je okrjepa. Iz Širinca se Ulicom Josipa Badalića vozi u smjeru Križa do cilja na Trgu Sv. Križa u Križu.
PROPOZICIJE: Na biciklijadi mogu sudjelovati osobe koje su se uredno i na vrijeme prijavile za sudjelovanje. Sudjelovanje na biciklijadi je dobrovoljno i svi prijavljeni sudionici voze na vlastitu odgovornost. Svi sudionici biciklijade dužni su se strogo pridržavati svih prometnih propisa, voziti isključivo desnom stranom ceste i strogo se pridržavati svih uputa policije, redara i organizatora biciklijade. 
Za sve osobe mlađe od 16 godina nošenje zaštitne kacige tokom cijelog trajanja biciklijade je obvezno te se bez iste neće moći sudjelovati na biciklijadi. Nošenje kacige se preporučuje i ostalim sudionicima biciklijade. Djeca s navršenih 9 godina, a koja nemaju navršenih 14 godina mogu na biciklijadi sudjelovati samo u pratnji osobe koja je navršila 16 godina. Djeca mlađa od devet godina mogu sudjelovati na biciklijadi jedino uz prisustvo roditelja, a djeca mlađa od 6 godina ne mogu samostalno sudjelovati na biciklijadi, osim ako ih na svom biciklu ne vozi roditelj.
Napomena: neposredno ispred sudionika biciklijade ići će vozilo organizatora koji će voditi biciklijadu i u kojem će biti osoba koja će tijekom biciklijade komunicirati sa sudionicima te ih upozoravati i usmjeravati tijekom trase (posebno na dijelu gdje staza biciklijade prelazi raskrižja i priključenja na županijske prometnice). 
Na začelju se vozi kombi Gradskog društva Crvenog Križa Ivanić-Grad u svrhu prijevoza okrjepe, prve pomoći i eventualnog prijevoza onih koji ne budu mogli prevesti cijelu stazu. Redarsku službu vršiti će članovi Vatrogasne zajednice Općine Križ u suradnji s Biciklističkim klubom Ivanić. 
NAGRADE DOBIVAJU: najmlađi sudionik/sudionica, najstariji sudionik/sudionica i obitelji s najviše članova-sudionika biciklijade.

U SLUČAJU LOŠEG VREMENA (KIŠE) BICIKLIJADA SE OTKAZUJE.
